लैपटॉप एक तरह के कंप्यूटर होला जे साइज में छोट आ आसानी से ले जाए लायक होला। एकरे निचला हिस्सा में मूल कंप्यूटर मशीनरी होला आ कीबोर्ड आ टचपैड होला जबकि एह पर कब्जा के सहारे कसल ढक्कन के अंदरूनी हिस्सा में एलसीडी भा एलईडी स्क्रीन होला। लैपटाप के नोटबुक या नोटबुक कंप्यूटर भी कहल जाला। जद्यपि कि सुरुआत में एह दुन्नो शब्दावली, लैपटाप आ नोटबुक, में कुछ अंतर कइल जाय, साल 2014 के बाद से अब अइसन कवनों अंतर ना रह गइल बा। लैपटॉप सभ के प्रयोग बिबिध प्रकार के काम आ दसा में हो रहल बा, आफिस में, शिक्षा के क्षेत्र में, गेम खेले खातिर आ पर्सनल मल्टीमीडिया यंत्र के रूप में एकर प्रमुख इस्तेमाल बाटे।